अपनी शुरुआत से ही गूगल सर्च यानी जानकारियों की खोज का बादशाह रहा है. पर्सनल कंप्यूटर से मोबाइल डिवाइसेज की तरफ झुकती दुनिया ने उसकी ताकत और भी बढ़ाई है क्योंकि एंड्रॉयड के रूप में उसके पास इस बाजार के 80 फीसदी हिस्से पर काबिज सिपहसलार है. इसका सीधा मतलब यह है कि दुनिया में जानकारियों के बहाव पर गूगल का कब्जा है. किसी जानकारी की तलाश में जब आप सर्च, मैप्स, या यू ट्यूब जैसी सेवाओं का इस्तेमाल कर रहे होते हैं तो एक हद तक गूगल को अपनी जिंदगी का नियंत्रण भी सौंप रहे होते हैं